Eastern Hellbender Named Pennsylvania's Official Amphibian - CBS Pittsburgh
Eastern Hellbender Named Pennsylvania's Official Amphibian
Pennsylvania's new official amphibian is a slimy, 2-foot-long salamander that needs clean streams to thrive; KDKA's Brenda Waters reports. THAILAND - Tafelberg Nederduitse Gereformeerde Kerk
Pattaya International Kerk in Thailand
Pattaya International kerk (PIC) is geleë in die Stad van Pattaya in die golf van Thailand. Die kerk was in 1987 geplant deur Jack en Glad Martin, Suidelike Baptiste sendelinge uit die VSA. Dit is die oudste Protestants Engelstalige gemeente in Pattaya.
Sedert 2002 word PIC gelei deur Daniel Krynauw. Daniel en Marina Krynauw is van Kaapstad en dien reeds sedert 1995 in Pattaya as voltydse sendelinge. Hul seun, Daniel, is ‘n student by Chulalongkorn Universiteit in Bangkok.
Afgesien van hul pastorale pligte by PIC doen die Krynauw’s ook hul dag tot dag sendingwerk onder die Thai-bevolking, deur middel van ‘n verskeidenheid bedieninge. PIC is voortdurend sterk gefokus op die verkondiging van die evangelie van Christus, met woord en daad.
PIC bied dus talle uitreik-geleenthede aan diegene wat die kerk bywoon. Betrokkenheid by sulke aktiwiteite is heeltemal vrywillig en in gehoorsaamheid aan hul goddelike roeping. Die werklikheid wat PIC in die gesig staar in Thailand is dat die oorgrote meerderheid van alle Thai mense, sal in alle waarskynlikheid nooit die oewers van hierdie nasie verlaat nie. Die woord van God moet dus hier bedien word.
Minder as 1% van die totale Thai bevolking kan tans geklassifiseer word as Christene. Dit is PIC se voortdurende strewe om Christus bekend te maak onder die Thai bevolking. PIC poog om die bevolking te bereik deur die medium van gratis Engelse taal-onderrig asook handewerk klasse, op die perseel van die gemeente.
In 2005 het PIC ook begin met ‘n kerk- plant poging op Koh SiChang eiland, en op 26 Maart 2006 is die eerste diens daar gehou. PIC werk ten nouste saam met hierdie eiland gemeente. Hulp vind plaas op ‘n wye verskeidenheid maniere, insluitend, onder andere, finansiële bystand ten opsigte van die kerk huur en die Thai pastoor se salaris.
Pastoor Daniël preek van tyd tot tyd op die eiland, en hou ook Bybel studies en gebedsbyeenkomste. Marina is ten nouste betrokke by die kinders se bediening by Koh SiChang kerk, deur die aanbied van aktiwiteite vir die eiland se kinders by die kerk en ook die verskaffing van handwerk. materiaal en lesse. Ons prys die Here vir die vrugte wat voortvloei uit hierdie bediening. Doopgeleenthede van nuwe Thai gelowiges vind gereeld op die eiland plaas.
23-27 Augustus 2018 – Besoek van ds. Nico Kriek
Ons is die Here baie dankbaar vir ds. Nico Kriek en sy Suid-Oos Asië Hub span (van NGK Suider-Paarl) se 23 – 27 Augustus besoek hier by ons. Nou sien ons baie daarna uit om DV eersdaags ‘n span van NGK Tafelberg in ons midde hier te ontvang! Met liefde en dankbaarheid in Hom, Danie & Marina.
25 Aug – Op Koh SiChang Eiland. Vlnr: Schalk Coetzee, Adine Baard, Este Mellet, Danie, Nico Kriek, Marina en Saeb (leraar van ons Thai Kerk op die eiland).
16 Augustus 2018 – Ali van Iran se doop
Ali van Iran het via sy bywoning van PIC ‘n paar maande gelede tot bekering gekom. Danie het hom verlede Saterdag gedoop.
Hier is ses Iranese mans in Danie en Marina se sitkamer net voor die doop. Vyf van hulle het die Here aangeneem deur hul bywoning van die Internasionale Kerk in Pattaya. Baie dankie vir jul voorbidding vir hulle!
21 Junie 2018 – Bybelstudie-groep by Pattaya International Kerk
Danie en Marina se Donderdag-aande Bybelstudie-groep by Pattaya International Kerk. Hulle behandel tans John Snyder se “Behold your God” (Rethinking God Biblically) studie. Baie dankie vir jul voorbidding hiervoor.
14 Junie 2018 – Uitreik deur PIC en AITCF se jong volwassenes
Geseënde uitreik by Thai Gemeente op Koh SiChang eiland deur ‘n gesamentlike groep jong volwassenes van Pattaya International Kerk en Asian Institute of Technology Christian Fellowship (Bangkok).
Bid asb saam met ons vir al die Evangelie-saadjies wat in vele harte op die eiland geplant is, asook vir die pragtige, Godsvrugtige verhouding wat die Here tussen PIC en AITCF se jong volwassenes geskep het.
3 Junie 2018 – Uitreik by Banglamung Tehuis vir Thai Bejaardes
Marina het ‘n blom-aktiwiteit vir die bejaardes gehou met die fokus Jesaja 40 v. 8
Geseënde uitreik saam met lidmate van ons Thai Gemeente in Pattaya (RomPraPon Kerk) by die Banglamung Tehuis vir Thai Bejaardes
Bid saam met ons vir hierdie oumensies se bevryding-deur-bekering in die laat skemertyd van hul aardse bestaan nadat hulle tot dusver lewenslank in Buddhisme se greep vasgevang was